Muutettu ehdotus: Euroopan parlamentin ja neuvoston asetus lannoitteista [EY:n perustamissopimuksen 250 artiklan 2 kohdan mukaisesti komission esittämä] /* KOM/2002/0318 lopull. - COD 2001/0212 */



Virallinen lehti nro 227 E , 24/09/2002 s. 0503 - 0504



Muutettu ehdotus: EUROOPAN PARLAMENTIN JA NEUVOSTON ASETUS lannoitteista [EY:n perustamissopimuksen 250 artiklan 2 kohdan mukaisesti komission esittämä] 2001/0212 (COD) Muutettu ehdotus: EUROOPAN PARLAMENTIN JA NEUVOSTON ASETUS lannoitteista (ETA:n kannalta merkittävä teksti) 1. menettelyn vaiheet - Komissio antoi 14. syyskuuta 2001 ehdotuksen Euroopan parlamentin ja neuvoston asetukseksi lannoitteista [KOM(2001) 508 lopullinen - 2001/0212 (COD)]. Ehdotus toimitettiin neuvostolle ja Euroopan parlamentille 17. syyskuuta 2001. - Talous- ja sosiaalikomitea antoi lausuntonsa 17. joulukuuta 2001. - Euroopan parlamentti hyväksyi ehdotuksen kolmen tarkistuksen jälkeen ensimmäisessä käsittelyssä 10. huhtikuuta 2002. 2. Muutetun ehdotuksen tavoite Muutettu ehdotus eroaa alkuperäisestä ehdotuksesta Euroopan parlamentin ja neuvoston asetukseksi lannoitteista seuraavissa kahdessa kohdassa: - 33 artikla poistaminen - alkuperäisessä ehdotuksessa liitteeseen I tehdyn muutoksen poistaminen. 3. Parlamentin tekemiä tarkistuksia koskevat huomautukset 3.1. Komission hyväksymät tarkistukset 3.1.1 Tarkistus 1 Tarkistus 1 voidaan periaatteessa hyväksyä, sillä komissio aikoo tehdä lannoitteiden sisältämää kadmiumia koskevia ehdotuksia, jos myrkyllisyyttä, ekomyrkyllisyyttä ja ympäristöä käsittelevältä tiedekomitealta (Sctee) saadaan myönteinen lausunto. Parlamentin esittämää tekstimuotoa ei voida hyväksyä siltä osin kuin on kysymys tarkasta ajankohdasta, jolloin kadmiumiin liittyvää lainsäädäntöä koskeva ehdotus on tehtävä, varsinkin koska ehdotettu määräaika, 30. kesäkuuta 2002, ei ole yhdenmukainen komission aloiteoikeuden kanssa. Muutetaan johdanto-osan kappale 15 seuraavasti: "Lannoitteet voivat kontaminoitua aineilla, jotka voivat aiheuttaa vaaraa ihmisten ja eläinten terveydelle ja ympäristölle. Myrkyllisyyttä, ekomyrkyllisyyttä ja ympäristöä käsittelevän tiedekomitean (Sctee) lausunnon mukaisesti komissio aikoo ottaa huomioon kivennäislannoitteiden sisältämän kadmiumin, jota ei ole tarkoituksella lisätty lannoitteeseen, ja laatii tarvittaessa asetusehdotuksen, joka esitetään Euroopan parlamentille ja neuvostolle. Vastaava arviointi tehdään tarvittaessa myös muista kontaminoivista aineista." 3.1.2. Tarkistus 3 Tarkistus 3 voidaan myös hyväksyä, sillä komissio voi hyväksyä perusteen, että olisi vältettävä asetuksen liitteiden muuttamista mitenkään lainsäädännön uudelleenlaatimisen aikana. Muutetaan liitteessä I olevan taulukon E.1.4 neljännessä sarakkeessa neljännellä rivillä oleva teksti seuraavasti: "Rautaa (Fe) vesiliukoisena 5 %, josta vähintään 8/10 on kelatoitunut." Tämä säännös on identtinen lannoitteita koskevan jäsenvaltioiden lainsäädännön lähentämisestä annetun neuvoston direktiivin 76/116/ETY mukauttamisesta tekniikan kehitykseen 23 päivänä heinäkuuta 1993 annetussa komission direktiivissä 93/69/ETY [1] olevan säännöksen kanssa. [1] EYVL L 185, 28.7.1993, s. 30. 3.2. Komission hylkäämät tarkistukset Tarkistusta 2 ei voida hyväksyä seuraavista syistä: - Asetusluonnoksen 33 artikla poistetaan. Ehdotuksen 33 artiklan 1 kohdan poistaminen on loogista, sillä se tulee tarpeettomaksi, kun perustamissopimuksen 95 artiklan 4 kohtaan perustuvat tulevat päätökset tehdään. Nämä päätökset ovat pitkällä komission käsittelyssä, ja niissä säädetään jatkoajasta Itävallalle, Suomelle ja Ruotsille myönnettyihin poikkeuksiin, jotka koskevat lannoitteissa olevan kadmiumin suurinta sallittua määrää. - Asetusluonnoksen 33 artiklan 2 kohta rajoittaa komission aloiteoikeutta. 4. Päätelmä Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan mukaisesti.